text: Vicent Torres i Alba Beltra guanyen el Trail Penyalva de Simat - Diari Serpis
  Vicent Torres i Alba Beltra guanyen el Trail Penyalva de Simat
  Vicent Torres, del club Cor i Muntanya de Puçol, ha estat el guanyador de la Trail Penyalva, de 19 quilòmetres, la més dura de les quatre sèries de la IV Trail Simat, disputada este diumenge 16 de desembre. Torres ha invertit 1:50:10 en completar el recorregut. Alba Beltra ha sigut la primera dona en completar esta prova, 14 de la general, amb un temps de 2:14:24.
  El IV Trail Sèries inclou el Trail Penyalva (19 quilòmetres i 1.100 metres de desenivell), Sprint Vertical (1,46 qm i 450 metres de desnivell), la Marxa Senderista (13,7 qm) i l'Sprint Trail (14,5 qm).
  L'Sprint Vertical l'ha guanyat José Antonio Mena, del CDME Trail Villena, amb un temps de 00:17:21, i la primera dona ha estat la local Maria Beltrán, ara en el club Lurbel Team People Sapiens, amb 00:21:33.
  El bon temps i els atractius de la prova han propiciat una massiva participació que confirma al club La Llebre-Alpesa com el de major poder de convocatòria a Simat.
  L'itinerari de la Trail Penyalva transcorre íntegrament per sendera i pista forestal, excepte en el tram de la població de Simat, sent 4 quilòmetres d'asfalt ( eixida i entrada a la població ), 14 quilòmetres de senderes i 1 quilòmetre pista forestal, amb un desnivell positiu de 1.100m i uns paisatges espectaculars pel cim de Penyalva.
  En l'Sprint Trail, de 14,5 quilòmetres, els guanyadors han estat Raúl Miñana, del Corremon Trail (01:23:27) i Tere Montes, del Superatesport.com (01:52:23).